Το Κυπριακό και ο ρόλος των ελληνικών Μ.Μ.Ε. σε κρίσιμες περιόδους
Creators: name: Χονδρογιάννη, Σωτηρία Νικολάου
Publisher: name: Aristotle University of Thessaloniki
Year: 2018
Subjects: Μέσα Μαζικής Ενημέρωσης (Τύπος)
Κυπριακό ζήτημα
Εξωτερική πολιτική
Mass Media (The Press)
Cyprus issue
Foreign policy

description: Αντικείμενο μελέτης της παρούσας διπλωματικής εργασίας αποτελούν η στάση και ο ειδησεογραφικός τρόπος προσέγγισης των ελληνικών Μέσων Μαζικής Ενημέρωσης (ΜΜΕ) γύρω από τις εξελίξεις στο Κυπριακό ζήτημα σε κρίσιμες περιόδους. Πιο συγκεκριμένα, επιλέχθηκαν να εξεταστούν και να αναλυθούν δύο κρίσιμα χρονικά διαστήματα ως προς την πορεία του εν λόγω εθνικού θέματος, με σημείο εκκίνησης την κατάθεση και απόρριψη μέσω δημοψηφίσματος του Σχεδίου Ανάν (2004) και φθάνοντας χρονολογικά στις πρόσφατες τελευταίες διαπραγματεύσεις που διεξήχθησαν στην Ελβετία, μεταξύ όλων των εμπλεκόμενων μερών, την περίοδο Νοέμβριος 2016 - Ιανουάριος 2017. Μέσω της ερευνητικής μελέτης επιχειρούμε να αποτιμήσουμε το ρόλο και το βαθμό επιρροής των ΜΜΕ στον καθορισμό της ατζέντας των θεμάτων εξωτερικής πολιτικής και κατ’ επέκταση στην επίδραση που ασκείται από τα έντυπα Μέσα στη διαμόρφωση των πολιτικών στάσεων και αντιλήψεων της κοινής γνώμης και επηρεασμού των απόψεων των πολιτικών ηγεσιών. Ειδικότερα σε ό,τι αφορά το Κυπριακό και εστιάζοντας στις προαναφερθείσες περιόδους, επιχειρείται η καταγραφή και κριτική ανάλυση των χαρακτηριστικών της ιδεολογικής προσέγγισης που επιλέγουν οι ελληνικές εφημερίδες, με βάση πάντα την αντίστοιχη ιδεολογικοπολιτική ταυτότητα του κάθε Μέσου. Η παρούσα εργασία αποσκοπεί να καταδείξει τον τρόπο που προσεγγίζει ο ελληνικός έντυπος Τύπος ένα μείζονος σημασίας «εθνικό θέμα» όπως είναι το Κυπριακό και παράλληλα να διερευνηθεί το ιστορικό, ιδεολογικό και επικοινωνιακό πλαίσιο μέσω του οποίου καλύπτονται τα ζητήματα της ελληνικής εξωτερικής πολιτικής. Επιπρόσθετα, μέσω της έρευνάς μας γίνεται προσπάθεια να επεξηγηθεί η σχέση αλληλεπίδρασης και αλληλεξάρτησης μεταξύ των δρώντων (ΜΜΕ, κοινό, πολιτικές ελίτ) στο πεδίο της εξωτερικής πολιτικής και των εθνικών θεμάτων, αλλά και να καταγραφεί εν γένει ο κυρίαρχος ρόλος των μέσων ενημέρωσης στη δημόσια σφαίρα, τις διεθνείς σχέσεις και στο ευρύτερο επικοινωνιακό πεδίο.
description: The subject of the present diplomatic work is the attitude and the news media approach of the Greek Media about the developments on the Cyprus issue in crucial periods. In particular, two crucial periods were chosen to examine and analyse the course of this national issue, starting with the “Annan Plan” (2004) and rejection by referendum and arriving in chronological order in recent and latest negotiations held in Switzerland, between all parties involved, during the term November 2016 - January 2017. Through the research study, we attempt to evaluate the role and influence of the Mass Media in defining the foreign policy agenda and, by extension, the influence of the printed media (newspapers) in formulating the political attitudes and perceptions of public opinion and influencing the views of the political leadership. More specifically, with regard to the Cyprus issue and focusing on the aforementioned periods, it is attempted to record and critically analyse the characteristics of the ideological approach chosen by the Greek newspapers, always based on the respective ideological and political identity of each media. The present paper aims to illustrate the way the Greek press approaches a major “national issue” such as the Cyprus problem, while exploring the historical, ideological and communicative context through which the issues of Greek foreign policy are addressed. In addition, our research attempts to explain the relationship of interaction and interdependence among those acting (Mass Media, public, political elites) in the field of foreign policy and national issues, but also to record in general the dominant role of the media in the public sphere, international relations and the broader communication field.